《怀碧虚观寄止庵萧炼师五首 其一》
明代·孙蕡

安期台下蕊珠宫，旧雨题诗紫翠中。五夜丹光虹贯日，四山松翠鹤呼风。

深云洞口藏金母，岁久林枫化玉童。吟客远游仙子去，锦桃春晚为谁红。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。